INFORMARE

activitate Agenția Județeană pentru Ocuparea Forței de Muncă Giurgiu

luna martie 2022

**Situația statistică a șomajului înregistrat la nivelul județului Giurgiu în luna martie 2022**

Numărul total al persoanelor înregistrate în evidenţa AJOFM Giurgiu la data de 31.03.2022 a fost de **1921 persoane** în cautarea unui loc de munca, dintre care **1011 au fost femei**.

Valoarea ratei şomajului la nivelul judeţului Giurgiu la finele **lunii martie 2022 a fost de 2.38%,** înregistrând o ușoară scădere față de cea existentă la finele luniianterioare de 2.43%, scădere datorată, în principal, ieșirii din baza de date a agentiei a absolvenților instituțiilor de învățământ - promoția 2022.

Referitor la şomajul înregistrat pe sexe, în luna martie 2022 , numărul şomerilor femei la sfârșitul lunii a fost de 1011 persoane, rata șomajului feminin fiind de 2.31%, iar cea a șomajului masculin înregistrand o valoare de 0.85%.

Din totalul persoanelor aflate în evidenţa agenţiei şi anume 1921, **316 persoane (202 femei) beneficiază de indemnizaţie de şomaj (**cf. Legii76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare**)**, **1605** **persoane** (809 femei) sunt persoane aflate în căutarea unui loc de muncă.

In ceea ce priveşte distribuţia teritorială, în luna martie 2022, din numărul total de 1921 şomeri înregistraţi, 439 persoane (266 femei) persoane provin din mediul urban, reprezentând 22.85%, 1482 (745 femei) persoane provin din mediul rural, ceea ce a reprezentat 77.15 %.

**Distribuţia şomerilor pe forme de învăţământ 1921**

cu niv. instruire Primar și fără studii 704

cu niv. instruire gimnazial 685

cu niv. instruire profesional 99

cu niv. instruire Liceal 378

cu niv. instruire post-liceal 12

cu niv. instruire Universitar 43.

**Repartizarea şomerilor în funcţie de grupa de vârstă:**

* sub 25 de ani 323
* între 25 şi 30 ani 172
* între 30 şi 40 ani 251
* între 40 şi 50 ani 307
* între 50 şi 55 ani 353
* peste 55 ani 515.

In cursul lunii martie 2022, numărul total de şomeri intraţi în evidenţe a fost de 320 persoane, repartizate astfel:

*304 persoane* – prin înscrieri noi, *din care:*

* 37 persoane, prin disponibilizări curente de personal;
* 304 persoane înregistrate ca şomeri neindemnizaţi.

6 persoana prin reactivarea drepturilor șomerilor indemnizați;

10 reînnoiri cereri ale șomerilor neindemnizați.

In aceeaşi perioadă, au fost scoşi din evidenţele Agenţiei Judeţene pentru Ocuparea Forţei de Muncă, un număr total 360 şomeri, prin:

* încadrarea în muncă a 234 persoane, din care 227 persoane (97,01%) au fost încadrate în muncă pe perioadă nedeterminată, iar 7 persoane au fost încadrate pe perioadă determinată (2.99%);
* iesiri din categoria şomerilor indemnizati ca urmare a suspendărilor, încetărilor de drepturi băneşti – diferite situaţii (pensionări, concedii de maternitate, plecări în străinătate, admitere într-o formă de învăţământ) – 53 persoane;
* ieşiri din categoria şomerilor neindemnizaţi, care nu au mai solicitat menţinerea cererii de loc de muncă peste 6 luni - 73 persoane.

**Rezultatele implementării Programului de ocupare a forţei de muncă la data de 31 martie 2022**

Ca urmare a implementării Programului judetean de Ocupare pentru anul 2022, în luna martie 2022 s-a realizat încadrarea unui număr de 234 persoane, din care 110 femei. Facem precizarea că pentru a putea fi ocupată, o persoană participă la mai multe măsuri active, aplicându-i-se un pachet personalizat în funcţie de nivelul profesional, aptitudinilor şi capacităţilor sale de a se ocupa în muncă.

Astfel, ca exemplu, o persoană poate fi evidenţiată atât la mediere, la informare şi consiliere profesională, cât şi la formare profesională sau la una dintre măsurile de subvenţionare, la total, însă, fiind evidenţiată o singură dată.

Serviciile de care au beneficiat persoanele încadrate în muncă sunt: medierea muncii, informarea şi consilierea profesională, formarea profesională, subvenţionarea locului de muncă pentru persoanele peste 45 de ani, unici întreţinători ai familiilor monoparentale, persoane care mai au 5 ani până la pensie, absolvenţi.

**1. Informare şi consiliere profesională**

Serviciile de informare şi consiliere profesională au un rol esenţial în activitatea  desfăşurată de serviciile publice de ocupare, de calitatea acestora depinzând în mare măsură rezultatele aplicării celorlalte tipuri de servicii de stimulare a ocupării, în special formarea profesională.

In cursul lunii martie au fost cuprinsi la serviciile de informare si consiliere profesionala un numar de 332 de persoane.

**2. Formarea profesională**

In luna martie 2022, au fost organizate 2 programe de formare profesională în meseria de lucrator in comert și ajutor de bucătar la care au fost cuprinși 18 șomeri, din care 17 au fost femei

Formarea profesională este o măsură activă definitorie pentru desăvârşirea profilului profesional al oricărei persoane aflate în căutare de loc de muncă, ştiut fiind faptul că prin asigurarea creşterii şi diversificării competenţelor profesionale ale şomerilor se ating, concomitent, două obiective specifice: satisfacerea cererilor imediate pe piaţa muncii şi creşterea şanselor de ocupare în muncă a şomerilor.

Cursurile s-au organizat ţinând cont, pe de o parte, de cererea pieţei muncii şi, pe de altă parte, de solicitările persoanelor aflate în căutarea unui loc de muncă.

**3. Încadrarea în muncă a şomerilor înainte de expirarea perioadei de indemnizare**

În scopul prevenirii şomajului de lungă durată şi stimulării şomerilor de a se încadra în muncă înainte de expirarea perioadei de indemnizare, s-au asigurat resursele financiare necesare acordării de alocaţii pentru 6 şomeri, din care 5 femei.

**4. Încadrarea în muncă a absolventilor institutiilor de învățământ, precum și a persoanelor cu vârsta de peste 45 ani sau şomeri unici susţinători ai familiilor monoparentale.**

Şomajul în randul persoanelor cu varsta de peste 45 ani sau şomeri unici susţinatori ai familiilor monoparentale continua sa constituie una din problemele pieţei forţei de muncă.

În luna martie 2022 au fost încadrate în muncă 112 persoane cu vârsta de peste 45 ani sau unici întreţinatori de familie, angajatorii beneficiind de subveționarea locului de muncă pentru un număr de 12 persoane.

**5. Medierea muncii**

Prin **acordarea serviciilor de mediere** s-a realizat ocuparea a **234 persoane,** din care:

* 227 persoane prin medierea încadrării în muncă pe locuri de muncă vacante pe perioadă nedeterminată,
* 7 persoane prin medierea încadrării în muncă pe locuri de muncă vacante pe perioadă determinată.

Medierea muncii este activitatea prin care se realizează punerea în legătură a angajatorilor cu persoanele în căutarea unui loc de muncă, în vederea stabilirii de raporturi de muncă sau de serviciu.

**Măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2**

a) indemnizație 75% din salariul de bază corespunzător locului de muncă ocupat de salariaţii suspendaţi

Agenţii economici care au suspendat temporar contractul individual de muncă al salariaților, ca urmare a efectelor produse de coronavirusul SARS-CoV-2, au primit pentru fiecare salariat suspendat, la cerere, în baza OUG nr. 2/2022, o subvenţie în cuantum de 75% din salariul de bază corespunzător locului de muncă ocupat, dar nu mai mult de 75% din câştigul salarial mediu brut prevăzut de Legea bugetului asigurărilor sociale de stat pe anul 2021 nr. 16/2021, cu modificările şi completările ulterioare.

In luna martie 2022 au fost depuse un număr de 34 de cereri privind decontarea șomajului tehnic aferent lunii februarie 2022 pentru aproximativ 107 de salariați.

b) indemnizaţie 75% din diferenţa dintre salariul de bază brut prevăzut în contractul individual de muncă şi salariul de bază brut aferent orelor de muncă efectiv prestate.

Agenţii economici care au decis reducerea timpului de muncă ai salariaţilor, au posibilitatea reducerii timpului de muncă a salariaţilor cu cel mult 80% din durata zilnică, săptămânală sau lunară, prevăzută în contractul individual de muncă, pentru o perioadă cel puţin 5 zile lucrătoare, cuprinse în perioada de 30 de zile calendaristice, începând cu prima zi de aplicare efectivă a măsurii și pot beneficia de o indemnizaţie egala cu 75% din salariul de bază brut lunar aferent orelor de reducere a programului de lucru.

In luna martie 2022 un număr de 3 angajatori au depus cerere prin care au solicitat plata acestei indemnizații.

Director executiv,

Virgil PEIA

Intocmit,

Expert superior

Nicoleta Goleanu